
Informatīvi metodiskais materiāls ārstniecības iestādēm

[bookmark: _Toc243397823]Ievads
· [bookmark: _Toc942170217]Candidozyma auris ir rauga sēnīte, kas līdz 2024. gadam zināma kā Candida auris. Pirmo reizi aprakstīta 2009. gadā Japānā kā auss sēnīšu infekcijas (otomikozes) izraisītājs. 
· C. auris raksturīga noturība vidē uz priekšmetu virsmām, kas veicina tās izplatību veselības aprūpes iestādēs.
· C.auris ir viena no nedaudzajām baltā rauga sugām, kas var izraisīt kandidozi cilvēkiem. 
· C. auris var izraisīt bezsimptomu nēsāšanu (kolonizācija). Riska grupas pacientiem attīstās klīniskas infekcijas. Visbiežāk to iegūst slimnīcās pacienti ar novājinātu imūnsistēmu.
· Ārstēšanai simptomātisko infekciju gadījumos izmanto pretsēnīšu zāles. Invazīvas infekcijas gadījumā (kandidēmija) pirmās izvēles zāles – ehinokandīni.
· Invazīvai C. auris infekcijai raksturīga augsta mirstība ierobežotas ārstēšanas pieejamības dēļ, jo C. auris bieži tiek novērota rezistence pret vairākām pretsēnīšu zālēm.
· Kolonizācijas gadījumos ārstēšanu neveic, bet nodrošina kontakta izolācijas pasākumus.
· C. auris iespējamās inficēšanās riski saistīti ar neseno stacionēšanos ārvalstīs, īpaši ar ilgstošu uzturēšanos intensīvās terapijas nodaļās.
· Ja pacients ir pārvests no ārvalstu ārstniecības iestādes, nepieciešams rūpīgi iepazīties ar pacienta medicīnisko dokumentāciju. Ja tiek minēts kolonizācijas statuss, pieņem lēmumu par neatliekamu pacienta izolāciju, skrīningu un kontroles pasākumiem. 
· Laboratoriski apstiprinātas C. auris gadījumā konsultēties ar infektologu un informēt infekciju kontroles speciālistus.
[bookmark: _Toc731288588][bookmark: _Toc243397824]
Epidemioloģiskā situācija pasaulē, aktualitātes
· Pasaules Veselības organizācija (PVO) C. auris ir klasificējusi kā kritiski nozīmīgu patogēnu – tā mēdz būt rezistenta pret lielāko daļu pretsēnīšu medikamentiem. Tā var ilgstoši saglabāties vidē, jo ir izturīga pret lielu daļu rutīnas tīrīšanas un dezinfekcijas līdzekļiem, tādējādi nodrošinot strauju un ilgstošu izplatību veselības aprūpes iestādēs [1, 2].
· C. auris var kolonizēt pacientus (visbiežāk ādu), kas nozīmē mikroorganisma nēsāšanu bez infekcijas simptomiem un pazīmēm. Kolonizācija nav jāārstē. Pacientam jānodrošina kontakta izolācijas un jāievēro piesardzības pasākumi.
· Invazīvas C. auris infekcijas (kandidēmija, dziļo audu un orgānu infekcija, intraabdominālas infekcijas, brūču t. sk., ķirurģisko brūču infekcijas) ir ar augstu mirstību un ierobežotām ārstēšanas iespējām, jo nereti C. auris ir rezistenta pret divām (virs 40 % gadījumu) vai pat trīs (aptuveni 4 % gadījumu) antifungālo līdzekļu grupām (azoliem, poliēniem (amfotericīnu B), ehinokandīniem) [3].
· ES/EEZ valstīs laika periodā no 2013. līdz 2023. gadam tika ziņots par 4 012 gadījumiem, ar visbūtiskāko pieaugumu 2023. gadā, kad 18 valstis ziņoja par 1 346 C. auris gadījumiem. Visvairāk gadījumu identificēts Spānijā, Grieķijā, Itālijā, Rumānijā un Vācijā [4]. Lielākā daļā valstu nenotiek sistemātiska C. auris uzraudzība.
[bookmark: _Toc243397825]Epidemioloģiskā situācija Latvijā
· 2026. gada jūlijā – augustā Latvijas slimnīcās reģistrēti divi C. auris kolonizācijas gadījumi: viens pacients pārvests no Baltkrievijas slimnīcas, kam C. auris tika konstatēta urīnā un otram pacientam ādas kolonizācija bija konstatēta, atrodoties slimnīcā Rumānijā. 
· 2026. gada oktobrī apstiprināta C. auris infekcija Latvijas slimnīcas pacientam, kurš nav ārstējies ārzemēs.
· Saskaņā ar MK noteikumu nr.7 Infekcijas slimību reģistrācijas kārtība Latvijā C. auris nav iekļauta obligāti reģistrējamo infekciju izraisītāju sarakstā. Pašlaik tiek izstrādāti grozījumi normatīvajā regulējumā. 
· Līdz attiecīgo grozījumu spēkā stāšanās brīdim lūdzam C. auris apstiprināšanas gadījumā ziņot Slimību profilakses un kontroles centram, nosūtot aizpildīto steidzamā paziņojuma veidlapu.
[bookmark: _Toc1285142085][bookmark: _Toc243397826]C. auris transmisija
· C. auris izplatās tieša kontakta ceļā, saskaroties ar kolonizētu vai inficētu personu un netieša kontakta ceļā, pieskaroties kontaminētām virsmām un priekšmetiem. Vidē C. auris var saglabāties nedēļām ilgi, uzturot ilgstošas transmisijas iespējas [5].
· Visaugstākais C. auris infekcijas risks ir pacientiem, kuri ilgstoši saņēmuši aprūpi intensīvās terapijas nodaļās, pakļauti invazīvām medicīniskām procedūrām un nesen ilgstoši saņēmuši antimikrobiālos līdzekļus [6]. Pacientiem, kuriem ir C. auris kandidēmija (C. auris asinsrites infekcija), biežāk arī konstatēta multirezistentu baktēriju (piemēram, K. pneumoniae, kas producē karbapenemāzes OXA-48, NDM, KPC) kolonizācija [7].
· Liela nozīme C. auris izplatīšanā ir veselības aprūpes personālam. C. auris var kontaminēt cimdus, priekšautus, personāla rokas, jo īpaši, ja netiek ievērota pareiza roku un personīgo aizsardzības līdzekļu lietošana [8]. Atkārtoti lietojamās medicīnas ierīces, piemēram, termometri, tonometru aproces, ultrasonogrāfijas zondes, nereti kalpo kā transmisijas faktori [9].
[bookmark: _Toc1849524268][bookmark: _Toc243397827]Pacientu testēšana un skrīnings
· C. auris prevalence sabiedrībā nav zināma, līdz ar to nav konkrētu rekomendāciju par skrīninga izmeklējumu veikšanu C. auris kolonizācijas noteikšanai, pacientam nonākot slimnīcā valstīs, kur C. auris nav konstatēta vai bijuši atsevišķi sporādiski gadījumi [10].
· Ņemot vērā līdzšinējo C. auris epidemioloģisko situāciju Latvijā, pastiprināta uzmanība būtu īpaši pievēršama gadījumos, kad pacients ir pārvests vai nesen bijis stacionēts citu valstu slimnīcās, jo īpaši valstīs, kur C. auris ir biežāk sastopama (Eiropā, piemēram, Grieķija, Itālija, Rumānija, Spānija), pārliecinoties, vai pacienta medicīniskajā dokumentācijā nav minēta C. auris kolonizācija. Par pacientu skrīningu, klīniskiem izmeklējumiem, pacientu izolāciju konsultēties ar infektologu un infekciju kontroles speciālistiem un references laboratoriju.
· C. auris kolonizē cilvēka ādu un gļotādas. Visbiežāk kolonizētās vietas ir paduses, cirkšņi, retāk – gļotādas (deguna, taisnās zarnas, citas) [11]. Apsverama uztriepju ņemšana no citām ķermeņa vietām atkarībā no klīniskiem simptomiem (piemēram, brūču uzsējums no brūcēm; urīna uzsējums, ja ir urīnpūšļa ilgkatetrs; iztriepe no taisnās zarnas; citas). 
· Detalizētāka informācija par skrīningu un paraugu ņemšanu 1. pielikumā.
[bookmark: _Toc394732450][bookmark: _Toc243397828]C. auris laboratoriskā diagnostika
Pirms parauga ņemšanas un nosūtīšanas laboratoriskai izmeklēšanai ieteicams sazināties ar laboratoriju, lai noskaidrotu, vai laboratorija nodrošina C. auris identifikāciju.
Standarta skrīningizmeklējumi uztriepes no ādas 
Parasti skriniga izmeklējumam tiek ņemta kombinēta uztriepe no ādas padusēm un cirkšņiem: 
· izmanto vienu uztriepes tamponu samitrinātu sterilajā fizioloģiskajā šķīdumā; 
· uztriepi ņem no abām padusēm un abiem cirkšņiem, veicot aptuveni 5 kustības turp un atpakaļ katrā vietā, īpaši apstrādājot paduses krokas (vietas, kur rokas savienojas ar ķermeni), un cirkšņa krokas, kur augšstilbi savienojas ar ķermeni;
· uztriepes tamponu ievieto atbilstošā transporta barotnē (saskaņo ar laboratoriju):
· uzsējumam mikroorganisma kultūrai - standarta barotne ar gēla Amies barotni;
· uzsējumam mikroorganisma kultūras un PĶR izmeklējumam – eSwab - sistēmā ar šķidru Amies barotni; 
· molekulārās PĶR izmeklējumam - UTM (Universal Transport Medium).
Parauga nogādāšanai uz laboratoriju ievēro maksimālo uzglabāšanas laiku - 96 stundas, 4–25 °C temperatūrā.

Skrīningizmeklējumi no deguna, taisnās zarnas vai rīkles 
C. auris var kolonizēt ne tikai ādu, bet arī gļotādas, taču atsevišķa deguna, rīkles vai taisnās zarnas uztriepe ir mazāk informatīva nekā kombinēta padušu/cirkšņu un citu uztriepju uzsējuma metode.  
Lēmumu par plašāku skrīninga veikšanu un laboratorijas metodēm pieņem iestādes infekciju kontroles speciālisti, saskaņojot ar laboratorijas speciālistiem un pamatojoties uz epidemioloģisko situāciju.

Klīniska gadījuma izmeklējums
Paraugus ņem atbilstoši klīniskām indikācijām un no dažādām ķermeņa vietām - brūces, rīkle, krēpas, endotraheālie sekrēti, taisnā zarna vai fēces, vaginālā iztriepe, urīns (ja pacients katetrizēts), drenas, asinsvadu katetru ieejas vietas.

[bookmark: _Toc243397829]Laboratoriskas metodes, rezistences noteikšana un apstiprināšana
· Kultivēšana: C. auris izolēšanai skrīninga paraugos rekomendē izmantot selektīvas savairošanas/diferenciālas barotnes. Tikai augšana uz barotnes nav pietiekama sugas apstiprināšanai.
· Identifikācija: MALDI-TOF (Matrix-Assisted Laser Desorption/Ionization Time-of-Flight) masas spektrometrijas metode ir izvēles metode ātrai mikroorganisma identifikācijai.  
Bioķīmiskie testi var būt nepietiekami, jo pastāv pārāk liela līdzība ar citām Candida sugām un iespēja kļūdainai vai neveiksmīgai identifikācijai [12]; mikroskopiski C. auris nav iespējams atšķirt no citām Candida sugām).
· Molekulārā diagnostika: molekulārās PĶR metodi var izmantot tiešai noteikšanai no primārā parauga, t.sk., vides parauga.
· Antifungālā jutība: rekomendēts veikt ar buljona mikroatšķaidījuma metodi brūklī jeb MBD (Microbroth Dilution), nosakot minimālo inhibējošo koncentrāciju (MIC) un norādot vērtības testēšanas pārskatā.
· Rezistences apstiprināšana un turpmāka raksturošana: lai apstiprinātu C. auris rezistenci un veiktu tās turpmāku raksturošanu, C. auris izolātus nosūta uz references laboratoriju.

Svarīgi! Laboratorijām nepieciešams pievērst pastiprinātu uzmanību Candida spp. identifikācijai līdz sugas līmenim, īpaši, ja Candida izolēta:
· klīniskajā paraugā no parasti sterilā materiāla;
· pacientiem intensīvās terapijas nodaļās;
· pacientiem pastiprinātas aprūpes nodaļās (onkoloģija, hematoloģoja, transplantoloģija, u.c.)
· citās nodaļās, ja to nosaka vietējais riska novērtējums.
[bookmark: _Toc2020140728][bookmark: _Toc243397830]C. auris izraisītas infekcijas ārstēšana
· Vairāk nekā 90 % C. auris izolātu ir rezistenti pret flukonazolu, aptuveni 30-40 % ir rezistenti pret amfotericīnu B. Pret ehinokandīniem rezistence sastopama <5 % gadījumu. Ehinokandīni (piemēram, anidulafungin, caspofungin) saglabājas kā pirmā empīriskās terapijas izvēle, taču novērota ehinokandīnu rezistences attīstīšanās terapijas laikā [10].
· C. auris infekcijas ārstēšanas gadījumā terapijas izvēle jāsaskaņo ar infektologu.
[bookmark: _Toc252270137][bookmark: _Toc243397831]Infekciju kontrole
· Pacientam ar C. auris kolonizāciju vai infekciju jānodrošina kontakta izolācija un jāievēro piesardzības pasākumi.  
· Jāņem vērā, ka C. auris, salīdzinot ar citām Candida sugām, ir ļoti izturīga un var ilgstoši saglabāties vidē gan uz mitrām, gan sausām virsmām. C. auris piemīt samazināta jutība pret daudziem biežāk pielietotajiem dezinfekcijas līdzekļiem, t. sk. līdzekļiem uz kvartāro (quaternary) amonija savienojumu bāzes. 
· Rūpīga mehāniskā tīrīšana, pielietojot mazgāšanas līdzekli, ir ļoti svarīga, jo tā no virsmām noņem organisko piesārņojumu un samazina mikroorganismu daudzumu, tādējādi nodrošinot efektīvu turpmāko dezinfekciju. Īpaša uzmanība jāpievērš bieži aizskaramām virsmām un atkārtoti lietojamam medicīniskajam aprīkojumam. Pēc tīrīšanas jāizmanto dezinfekcijas līdzeklis ar pierādītu efektivitāti pret C. auris, stingri ievērojot ražotāja norādīto koncentrāciju un iedarbības (ekspozīcijas) laiku.
[bookmark: _Toc243397832]
1. pielikums
Infekciju kontroles pasākumi C. auris izplatības ierobežošanai
(izmantoti un adaptēti citu valstu ieteikumi un publikācijas [5, 10, 13, 14])

	Pasākums
	Ieteikumi

	Ziņošana
	 C. auris identifikācijas vai aizdomu gadījumā informēt infekciju kontroles speciālistus un infektologus. 
 Laboratoriskas apstiprināšanas gadījumā sniegt ziņojumu (steidzamo paziņojumu) SPKC. 

	Pacienta izolācija
	 Pacientu nepieciešams izolēt vienvietīgā palātā ar savu sanitāro mezglu ar atsevišķi norīkotu personālu un aprīkojumu.
 Ja vienvietīgas palātas nav pieejamas, pacientus ar C. auris var kohortēt vienā palātā. Priekšroka dodama pacientu izvietošanai kopā ar citiem pacientiem, kuri kolonizēti vai inficēti ar to pašu multirezistento mikroorganismu.

	Piesardzības pasākumi
	 Kontakta piesardzības pasākumi (cimdi + halāts/priekšauts) ieteicami visiem tiešajā pacienta aprūpē iesaistītajiem.

	Roku higiēna
	 Priekšroka roku dezinfekcijas līdzeklim uz spirta bāzes. Ja rokas ir redzami netīras, tās mazgā ar ziepēm un ūdeni.

	Vides tīrīšana
	 Ikdienas un noslēguma tīrīšana ar dezinfekcijas līdzekļiem, kas ir efektīvi pret Candidozyma auris (uz hlora, ūdeņraža peroksīda vai spirta bāzes).
 Izvairīties no līdzekļu lietošanas uz kvartārā amonija savienojumu bāzes. 
 Jāizvēlas biocīds, kas ir atļauts lietošanai Latvijā un, kura dokumentācijā ir norādīta pierādīta efektivitāte pret C. auris.

	Medicīniskais aprīkojums
	 Visas atkārtoti lietojamās medicīnas ierīces un aprīkojums pēc katras lietošanas reizes rūpīgi jātīra un jādezinficē atbilstoši ražotāja norādījumiem. 
 Īpaša uzmanība jāpievērš bieži koplietojamam aprīkojumam, piemēram, glikozes līmeņa mērītāji (glikometri), termometri, asinsspiediena mērītāju manšetes, ultrasonogrāfijas iekārtas un zondes, aprūpes ratiņi, mākslīgās plaušu ventilācijas iekārtas, fizikālās medicīnas un rehabilitācijas aprīkojums.
 Izvērtēt invazīvu ierīču (asinsvadu katetri, urīnpūšļa katetri u.c.) turpmāku lietošanu un izņemt, tiklīdz tās nav klīniski nepieciešamas.

	Skrīningam pakļautās personas
	 Skrīnings, stacionējot slimnīcā, nepieciešams, ja pacients:
· iepriekš uzturējies ārstniecības iestādē ārvalstīs;
· pārvests no nodaļas / iestādes, kur konstatēts C. auris.
 Pacientu skrīnings augsta riska nodaļās, ja to pamato vietējā riska novērtējums.


	Kontaktpersonu identifikācija
	 Noskaidrot personas, kurām bijis kontakts ar pozitīvu C. auris pacientu > 24h. 
 Ja ar C. auris inficētā / kolonizētā persona stacionēta ITN, pārējie ITN pacienti uzskatāmi par kontaktpersonām, izvērtējot iespējamos riskus.

	Kontaktpersonu izolācija
	 Kontaktpersonām nekavējoties piemēro preventīvu kontakta izolāciju un veic trīs skrīninga izmeklējumus ar vismaz 24h intervālu (konsultēties ar laboratorijas un/vai references laboratorijas speciālistiem). 
 Pēc trim secīgi veikto skrīninga testu negatīvajiem rezultātiem ieteicama izolācijas pārtraukšana.
 Skrīningu turpina līdz pacienta izrakstīšanai, veicot testus reizi nedēļā, iepriekš saskaņojot ar laboratorijas speciālistiem.

	Parauga ņemšana
	 Parauga ņemšanas vietas: 
· Primārais skrīninga paraugs: kombinēta uztriepe no abām padusēm, abiem cirkšņiem, izmantojot vienu uztriepes kociņu;
· Papildu skrīninga paraugs: atsevišķa uztriepe no deguna;
· Papildu paraugi pēc klīniskām indikācijām: no citām ķermeņa vietām - brūces, asinsvadu katetru ieejas vietas, rīkle, krēpas, endotraheālie sekrēti, drenas, taisnā zarna vai fēces, urīns (ja pacients katetrizēts), vaginālā iztriepe. 

	Piesardzības pasākumu ilgums
	 Kontakta piesardzības pasākumus veic visu hospitalizācijas laiku, kā arī atkārtotas stacionēšanas gadījumā. 
 Kolonizācija var saglabāties mēnešus un pat gadus. Rutīnas kontroles uzsējumu veikšana nav ieteicama. Viens negatīvs skrīninga rezultāts neizslēdz kolonizāciju.

	Pacientu pārvešana
	 Rakstiski informē uzņemošo iestādi par pacienta Candidozyma auris kolonizācijas vai infekcijas, vai arī kontaktpersonas statusu. 
 Ieteicams informēt arī mutiski personu, ar ko tiek saskaņota pacienta pārvešana. 

	Dekolonizācija
	 Antifungālā terapija nav pielietojama.
 Hlorheksidīna lietošana (izvērtējama): 
· var īslaicīgi samazināt ādas kolonizāciju, bet iespējama rekolonizācija; 
· var samazināt transmisijas risku, bet nenodrošina drošu un pilnīgu eradikāciju.

Rīcības algoritms, ja ir aizdomas par C. auris

IZVERTE PACIENTA RISKA FAKTORUS
« lepriek3&ja uzturésanas arstniecibas iestadé arvalstis

« Parvests no nodalas/iestades, kur konstatéts C. auris

» Kontakts ar pacientu, kuram ir C. auris kolonizacija/infekcija

VEIC SKRININGA IZMEKLEJUMUS
Primarais skrininga paraugs: kombinéta uztriepe — abas
paduses + abi cirk3ni, izmantojot vienu uztriepes kocinu.

Turpina rutinas aprapi. ‘

Papildu skrininga paraugs: atseviska uztriepe no deguna.

Papildu paraugi: no taisnas zarnas un citam kermena vietam
atbilstosi kliniskam un epidemiologiskam indikacijam.
+
NODROSINA PACIENTA KONTAKTA IZOLACIJU LIDZ
REZULTATAM

Skrininga vai kliniska parauga rezultats

POZITIVS - kolonizacija

+ Turpina kontakta izolaciju.

« Informé infekciju kontroles specialistu.
« Arsté3ana nav nepieciesama.

+ Atzimé kolonizacijas statusu pacienta
dokumentacija.

Identificé kontaktpersonas un uzsak to

skriningu (sk. 1.pielikumu “Kontaktpersonu
identifikacija”).

POZITIVS - infekcija

« Turpina kontakta izolaciju.
Informé infekciju kontroles specialistu.

+ Turpina kontakta izolaciju.

Apsver atkartotu testésanu, ja ir aizdomas par C. auris
(pieméram, konstatéta cita Candida gints sénite vai
uzsakta antifungala terapija nav efektiva).

Konsultéjas ar NRL un infektologu (iespéjama klidaina
identifikacija ar standarta metodém).

Infektologa konsultacija.

Uzsak empirisku terapiju, saskanojot ar
infektologu.

« Jairzinams, ka pacients ir kontaktpersona C. auris pozitivam

" g g ” 9 . Identificé kontaktpersonas un uzsak to
pacientam, veic tris skrininga testus ar vismaz 24 h intervalu.

skriningu.

« Izolaciju partrauc tikai péc tris secigi negativiem testu rezultatiem.

Parvedot pacientu uz citu arstniecibas iestadi, rakstiski un vélams

ari mutiski pazino par C. auris statusu uznemos: iestadei.





